Ciutats, cases, comunitats - Maria Sisternas, Ateneu de Vic
2026-01-20 19:00 - 20:30 (Europe/Paris) | Casino de Vic, Carrer de Jacint Verdaguer, 5,, Vic
Xerrada de Maria Sisternas, arquitecta per l’ETSAB-UPC i MSc City Design and Social Sciences per la London School of Economics.
Primera Xerrada del nou cicle de l’Ateneu: Interseccions
Reserva la teva plaça!

Recordant Segimon Serrallonga
2026-01-22 19:00 - 21:30
Amb les lectures dels llibres ‘Llibre d’amic’ i ‘Cants d’Abelone’, de Joan Vinyoli. I ‘Les irreals omegues’, de J.V. Foix.
Comentats per Jordi Cornudella, Manel Carbonell i Jaume Coll Mariné.
Entrada lliure!

El retrat de Dorian Gray (The Picture of Dorian Gray, 1945), Albert Lewin
2026-01-25 18:00 - 20:30
Dorian Gray, un jove bell i ingenu, és seduït per la idea que la joventut i el plaer són els únics valors que compten. Desitja que el seu retrat envelleixi en lloc seu, i el seu desig es fa realitat. Mentre ell es manté eternament jove, la seva ànima es degrada i el quadre es transforma en un reflex monstruós de la seva decadència moral.
Albert Lewin adapta la novel·la de Wilde amb una elegància formal que ressalta el contrast entre aparença i veritat. La pel·lícula destaca pel seu blanc i negre refinat i per l’ús puntual del color en el retrat, que impacta visualment. És una reflexió inquietant sobre la corrupció interior, la superficialitat i el pes de les accions pròpies, amb un to gòtic i sofisticat.
Entrada general 5 € | Entrada socis i amics 2 €
Projecció feta conjuntament amb Cineclub Vic i Els amics dels museus d’Osona

Discurs de l'odi: eines per capgirar-lo
2026-01-27 19:00 - 21:30
Un esdeveniment per a identificar i combatre els discursos d’odi que no paren d’aparèixer últimament.
Amb Xavier Giró, professor i autor de Contra la neutralitat; Ricard Vilaregut, politòleg i agitador cultural; i Marta Casas, antropòloga i docent.
Presenta: Mar Carrera, l’editora.
Us hi esperem!
Entrada lliure

Tertúlia de poesia, Arthur Rimbaud, amb Jaume Galmés
2026-01-29 19:00 - 20:30
Parlarem d’ARTHUR RIMBAUD amb JAUME GALMÉS, que ha traduït TOTS ELS VERSOS (Edicions de 1984).
Tots els versos aplega la poesia escrita per Arthur Rimbaud al llarg de la seva carrera literària, que durà a penes sis anys. Ens trobem davant un cas insòlit en la història de la literatura, el d’un poeta-cometa el ròssec del qual no para d’incendiar el firmament de les lletres amb la magnitud i l’eternitat d’una constel·lació.

La raó en marxa: presentació d'un llibre d'en Josep Burgaya
2026-01-30 19:00 - 20:30
Presentació del llibre La razón y sus enemigos, de Josep Burgaya.
Hi intervindran Pila Godayol, Rafa Madariaga i Ana Palomo.
Entrada lliure

Teatre: ME NO PAUSA: Humor i fogots
2026-02-01 19:00 - 20:30
Un monòleg sincer, divertit i sobretot necessari sobre allò que mai t’han explicat prou: la “beneïda” menopausa. Una mirada aguda i humorística per donar veu a una etapa silenciada, convertint els fogots en foc escènic i els canvis hormonals en pura catarsi teatral.
Això sí, reivindicant, com sempre, des de l’humor.

Actriu: Montse Galobardes
Direcció: Dolors Rusiñol
Guionistes: Ester Pascual i Montse Galobardes
Companyia Anigami

Entrada general 14 € | Entrada socis i amics 10 €
Compra-les aquí

Ciutats, cases, comunitats - Maria Sisternas, Ateneu de Vic
2026-02-03 19:00 - 20:30
NOVA DATA!! DIMARTS 3 DE FEBRER
Xerrada de Maria Sisternas, arquitecta per l’ETSAB-UPC i MSc City Design and Social Sciences per la London School of Economics.
Primera Xerrada del nou cicle de l’Ateneu: Interseccions
Reserva la teva plaça!

Presentació: 'Aquesta nit passarà la guilla', d'Antoni Pladevall
2026-02-04 19:00 - 20:30
L’autor conversarà amb Jordi Llavina, escriptor i crític literari.
Entrada lliure

Carn de Perol: hivern
2026-02-11 20:00 - 21:30
Gent de la Plana, tornem amb la 3a edició del Carn de Perol! Ara ja no som un pla de dijous, som un pla de dimecres. Però per la resta, tot bastant igual! Cares noves i més dosis d’humor i vergonya a parts iguals!
Com sempre, presentarà en Godai Garcia i farà barra Festa Major Jove de Vic. Què més es pot demanar?
Per pujar a l’escenari, ompliu el formulari que us deixem aquí: https://forms.gle/d1VqC8hekDUQdGc36
Ah! I aquest cartell tan xulo és d’en Xevi Soler Costa.
Taquilla inversa

El lladre de bicicletes (Ladri di biciclette, 1948), Vittorio de Sica
2026-02-22 18:00 - 20:30
Canvi en la programació per La Soga, d’Alfred Hitchcock.
A la Roma de la postguerra, l’Antonio, un obrer a l’atur, aconsegueix un senzill treball enganxant cartells a condició que tingui una bicicleta. D’aquesta manera, amb prou feines aconsegueix comprar-se’n una, però en el seu primer dia de treball se la roben. És així com comença l’aventura d’Antonio, juntament amb el seu fill Bruno, per recuperar la bicicleta mentre la seva dona Maria s’espera a casa juntament amb el seu altre fill.
Aquesta és la pel·lícula estendard del neorealisme italià, i també ho és del cinema social mundial. I, parlant de cinema social, en l’actualitat el màxim exponent és Jafar Panahi, director d’‘Un simple accident’. Aquest, davant d’una estanteria plena de Blu-rays de cinema clàssic, tan sols en va escollir un: El Lladre de bicicletes.

Entrada general 5 € | Entrada socis i amics 2 €

El model de "fer" i "llençar" té data de caducitat! - Ateneu de Vic
2026-02-24 19:00 - 20:30
L’estil de vida dominant a la nostra societat ha desenvolupat un model de producció i consum que genera una gran quantitat de residus.
Aconseguir que els residus generats en tota la cadena de producció d’un producte es redueixin i que, fins i tot, es converteixin en nous productes sostenibles és un dels principals objectius del que anomenem economia circular.
I aquí, com en tots els reptes que ens cal afrontar davant la crisi planetària, a més d’un canvi d’hàbits, és fonamental el diàleg i debat perquè les decisions individuals s’emmarquin en un context col·lectiu i tinguin la força per generar canvis de debò.
Més informació i inscripcions!

Tertúlies de Poesia: Cèlia Sànchez-Mústich
2026-02-26 19:00 - 20:30
Parlarem del recull de poesies Mudança Endins, de Cèlia Sànchez -Mústich.
“Aquest és un llibre escrit amb furor i elegància que converteix les estructures inquietants i injustes del món en l’or del poema a través del laboratori vivent de la mirada creativa”, Jaume C. Pons Alorda.
Entrada lliure!

Presentació 'Anatomia de l'esperança', de Francesc Torralba
2026-02-28 12:00 - 13:00
Què fa que alguns éssers humans s’aixequin cada vegada que cauen mentre que d’altres s’enfonsen en el desencís? On neix aquesta força misteriosa que, malgrat tot, ens empeny cap endavant? En aquest assaig brillant i lúcid, Francesc Torralba dissecciona la natura íntima de l’esperança i la seva batalla constant contra el desànim.
A partir de la filosofia, la literatura i l’experiència humana, Torralba explora els mecanismes que sostenen l’esperit quan tot sembla perdut. Amb una prosa clara i fonda, mostra com es construeixen horitzons, com reneix el sentit i per què necessitem, més que mai, aquesta confiança indestructible que ens manté dempeus malgrat tot.
Anatomia de l’esperança és un mapa imprescindible per orientar-se en temps d’incertesa i un elogi de la virtut que ens permet continuar creient en el futur.
Entrada lliure!

Presentació del còmic "Tremola de 9", de Ramon Ricart
2026-02-28 18:30 - 20:00
Presentació del còmic “Tremola de nou” a càrrec del seu autor, Ramon Ricart, acompanyat d’Eugènia G. Amor, Agnès Capell i amb un monòleg d’Elefantana.
A Tremola de 9, l’autor dona veu a nou persones amb Parkinson que, en un espai de trobades i converses, comparteixen les seves vivències, pors i aprenentatges. Les seves experiències es transformen en relats il.lustrats amb metàfores que permeten al lector acostar-se no sols als símptomes visibles, sinó també a aquells invisibles que marquen la malaltia: la fatiga, l’ansietat, la fragilitat, però també la resiliència, la creativitat i la capacitat de reinventar-se.
Entrada lliure!

Presentació llibre "La ciutat de les llums mortes", de David Uclés
2026-03-05 19:00 - 20:00
A la seva nova novel·la —inspirada per l’obra de Montserrat Roig i Mercè Rodoreda—, David Uclés construeix un relat en què la paraula, la pintura, la música i l’escena actuen com la consciència profunda de la societat; són les que poden il·luminar-la quan sembla que tot es perd.
Una història enlluernadora, d’un autor tan innovador com únic, que recorda que la llum torna quan algú s’atreveix a imaginar-la.
Entrada lliure!

'Com neix una Òpera?' - Xerrada de Jordi Domènech
2026-03-10 19:00 - 20:30
Xerrada de Jordi Domènech, compositor i contratenor, sobre la creació d’una Òpera.
Aquest abril, Jordi Domènech estrenarà ‘El Tàvec’, una Òpera contemporània d’inspiració barroca a partir del conte Història d’un ocàs, d’Stefan Zweig. Un joc entre les convencions concertístiques i l’experiència teatral
Entrada lliure!

'Reveberar l'ànima', Club d'Escolta amb Fito Conesa
2026-03-12 19:00 - 20:30
Club d’escolta amb Fito Conesa, dins el programa de MEV ‘Instruments de l’ànima’.
La religió, la fe i la necessitat humana de teixir vincles amb allò desconegut fan que els sistemes espirituals recorrin a objectes i símbols per obrir ponts entre el món terrenal i el sagrat.
En moltes tradicions, la música esdevé el llenguatge essencial per propiciar aquesta connexió. La litúrgia catòlica, per exemple, estructura l’eucaristia a través de fragments sonors, de vegades corals i de vegades instrumentals, mentre que l’església Bethel consagra l’inici del seu servei al cant i a la celebració plena de la divinitat abans d’endinsar-se en la paraula i el ritual.
Conesa proposa una sessió d’escolta que neix de l’apropament a diverses confessions i de l’experiència compartida del sentir. A partir d’aquí, s’obren converses al voltant de peces musicals concretes que actuen com a pont, ja sigui de manera explícita o més evocadora. És una invitació a escoltar, a deixar-se travessar per veus i emocions, i a habitar aquell espai espiritual que, tot i ser col·lectiu, sovint es revela amb més força en la intimitat.
Inscriu-te aquí!

Presentació de "Sucre Amarg", de Sebas Puga
2026-03-17 19:00 - 20:30
Sebas Puga presenta el seu llibre juntament amb el sociòleg Josep Ma. Orduña.
Entrada lliure!

'Una aniquilació fallida' - Carlota Gurt
2026-03-19 20:00 - 23:00
NOVA FUNCIÓ A LA VENDA! Un monòleg que investiga amb rigor i ironia la libido femenina

Una aniquilació fallida és un monòleg de seixanta minuts sobre la libido femenina, escrit i interpretat per Carlota Gurt, que indaga en els relats que hi ha hagut sobre la libido femenina al llarg de la història en un fil narratiu que combina històries personals i textos literaris clàssics amb un to que és ara acadèmic, ara humorístic, ara dramàtic, ara personal.
Sinopsi
Alguna cosa en el discurs sobre la libido femenina no encaixa. Al llarg de la història, hi ha hagut dos grans relats irreconciliables sobre el desig femení; un diu que les dones són bèsties sexualment insaciables; l’altre, en canvi, el del figaflorisme, ens vol convèncer que el desig femení és dèbil o fins i tot inexistent. Què hi ha de deliri i què hi ha de veritat? Carlota Gurt es proposa investigar-ho en una aproximació rigorosa, però també insolent, personal i divertida, per esbossar una teoria sobre la realitat i els mites al voltant de la libido femenina. Per fer-ho se servirà de tota mena de materials, des de fragments d’autors clàssics fins a la Bíblia o el darwinisme, des d’estudis científics (i no tan científics) fins a vivències de primera mà, en aquest monòleg conferenciat inclassificable en el qual tot hi cap: frustracions personals, projeccions literàries masculines, periodistes culturals, Maria Bonaparte i Mahoma, Freud i bicicletes, Safo, inquisidors dominics i pastilles anticonceptives.
Compra les teves entrades aquí!

'My Darling Clementine', de John Ford
2026-03-22 18:00 - 20:00
Entrada general 5 € | Entrada socis i amics 2 €

Presentació de 'L'última vegada que et dic adéu', de Natza Farré
2026-03-23 19:00 - 20:30
Amb lucidesa, però també amb ironia, tendresa i elegància, Natza Farré dissecciona les seves vivències com a germana petita d’un drogoaddicte. Ho fa en primera persona, en un relat honest i valent que no esquiva ni ensucra la incomoditat. Com tantes altres famílies que ho van patir, la seva era una família de classe mitjana als vuitanta que es va trobar per primera vegada amb l’heroïna i totes les seves conseqüències. A partir dels records i de la correspondència familiar dibuixa una època i fa, alhora, un retrat molt personal d’una vida plena d’esperances petites, victòries efímeres i recaigudes.
Entrada lliure!

EVOLUCIÓ DE LA CONTAMINACIÓ PER NITRATS A L’AIGUA DE LES FONTS D’OSONA - CICLE DE CONVERSES CIENTÍFIQUES
2026-03-24 19:00 - 20:30
FORTIÀ PRAT BOFILL, DOCTOR EN CIÈNCIES EXPERIMENTALS I FARMACÈUTIC
I JULITA OLIVERAS MASRAMON, DOCTORA EN CIÈNCIES BIOLÒGIQUES
Entrada lliure!

Presentació de 'Peixos', d'Eva Baltasar
2026-03-25 19:00 - 20:30
Dimecres 25 de març. A les 19 h. Sala Modernista
Conversa amb Toni Ferron, llibreter de la Foster & Wallace!
La nova heroïna d’Eva Baltasar s’enfronta a un dels monstres més perillosos que hi ha: l’amor a primera vista. “L’escala fosca del desig no té barana” va escriure Maria Mercè Marçal. La protagonista de Peixos s’hi estimba daltabaix.
Entrada lliure!

Tertúlies de Poesia: Laia Claver Nadal
2026-03-26 19:00 - 20:30
Parlarem del recull de poesies Xarnera, de Laia Claver Nadal
La xarnera* és la peça imprescindible per a poder obrir els espais closos. En la foscor de la penombra hi habiten pors i planys, individuals i col·lectius. Xarnera és una immersió en aquesta obscuritat, en un intent de treure l’entrellat del funcionament dels processos de canvi personals i socials. El poemari transita per temes tan diversos com les relacions interpersonals en l’era digital, la importància del fet col·lectiu; o la crítica social, al bel·licisme i a l’explotació abusiva de les persones i els recursos. I ho fa des d’una aproximació juganera, punyent, i potser ens atreviríem a dir propera al neodadaisme.
Entrada lliure!

XXIX Serenata de Rams
2026-03-27 22:30 - 23:30
Cantada de cançons tradicionals catalanes.
Entrada lliure!

Torneig de Ràpides del Mercat del Ram
2026-03-28 09:30 - 13:30
Un torneig obert a tothom i completament gratuït a la Sala Modernista. Amb temps de 4+2.
Quan feu l’inscripció, indiqueu Nom, Cognoms, Club (si en teniu), any de naixement i ELO.
Més informació i inscripcions aquí

Qualitat de l’aire i salut. Claus per a una vida millor - Ateneu de Vic
2026-04-07 19:00 - 20:30
En aquesta sessió del cicle Transicions, conversarem sobre la relació entre qualitat de l’aire i salut, posant el focus tant en l’impacte sobre les persones com en les possibles accions per avançar cap a entorns més saludables. L’acte comptarà amb la participació de Ferran Campillo, pediatre de l’Hospital d’Olot i Comarcal de la Garrotxa, i Marc Vila, infermer de l’EAP Vic i professor de la UVic-UCC, que aportaran una mirada mèdica i científica sobre aquest repte ambiental.
La conversa estarà moderada per la periodista Txell Vilamala, d’El 9 Nou, i vol obrir un espai de reflexió accessible a tothom sobre com la qualitat de l’aire condiciona la nostra salut i quines mesures, tant individuals com col·lectives, poden contribuir a millorar-la.
L’acte tindrà lloc dimarts 7 d’abril a les 19 h a la Sala Modernista del Casino de Vic.
Més informació i inscripcions aquí

Presentació de 'Com les fulles', de Jaume Coll Mariné
2026-04-14 19:00 - 20:30
Conversa entre l’autor i el Poeta Carles Dachs.
«Com les fulles expressa una connexió íntima amb la natura i amb un territori concret. Sempre prop de la quotidianitat, dels afectes pròxims, del pas de les hores i els dies. Amb una certa idea, que es voldria tangible, de la felicitat. La voluntat de claredat i de senzillesa no pot amagar una habilitat retòrica excepcional i una assumpció filtrada de la tradició literària. Tampoc no amaga una visió profunda, de vegades torbadora, d’algú que sent que forma part del món».
Entrada lliure

Presentació: La màscara còmica a la Commedia dell'Arte
2026-04-15 19:00 - 21:30
L’autor Antonio Fava conversant amb Abel Cobos.
